《送钤辖馆使王公》
宋代·田瑜

阃外膺宸寄，绅维握虎兵。
真纯逾璞玉，方重敌长城。
肯构诗名著，承家将略明。
四年凝茂绩，一节促归程。
水际旌旗影，风前鼓吹声。
西州怀惠爱，北阕被恩荣，
护卫亲严近，雍容侍穆清。
分携暂锁黯，良会在神京。

作者简介：河南寿安人，字资忠。登进士第。为两浙转运按察使，筑杭州龙山石堤，水患以绝。累迁谏议大夫、权三司户部副使。侬智高攻邕州，瑜上用兵十事。智高平，召对便殿，具言备守之策。后知青州，徙澶州卒。